นักวิเคราะห์คาดเฟดขึ้นดบ.เดือนธ.ค.เหตุตลาดแรงงานสหรัฐฟื้นตัว
นักวิเคราะห์คาดเฟดขึ้นดบ.เดือนธ.ค.เหตุตลาดแรงงานสหรัฐฟื้นตัว
9 พ.ย. 2558

นักวิเคราะห์คาดการณ์ว่า ธนาคารกลางสหรัฐ (เฟด) มีแนวโน้มที่จะปรับขึ้นอัตราดอกเบี้ยในการประชุมเดือนธ.ค.นี้ ภายหลังจากที่ตลาดแรงงานของสหรัฐฟื้นตัวขึ้นอย่างต่อเนื่อง
เมื่อวันศุกร์ที่ผ่านมา กระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 271,000 ตำแหน่งในเดือนต.ค. ซึ่งเป็นการเพิ่มขึ้นมากที่สุดนับตั้งแต่เดือนธ.ค.2014 ขณะที่อัตราการว่างงานลดลงสู่ระดับ 5.0% ซึ่งเป็นระดับต่ำสุดในรอบ 7 ปีครึ่ง หรือนับตั้งแต่เดือนเม.ย.2008 จาก 5.1% ในเดือนก.ย.
นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้น 183,000 ตำแหน่งในเดือนต.ค. และอัตราการว่างงานจะอยู่ที่ระดับ 5.0%